ปธ.ยัดห่วงมะกัน เชื่อ คิงเจมส์ พร้อมล่าทองโอลิมปิก 2016
ประธานสมาคมบาสฯ แดนลุงแซมเชื่อมั่นว่า เลอบรอน เจมส์ จะยังคงมีไฟ และตอบตกลงในการนำทีมชาติสหรัฐฯ ลงป้องกันแชมป์บาสเกตบอลชาย ในการแข่งขันกีฬาโอลิมปิก 2016 ที่ประเทศบราซิลในช่วงกลางปีหน้า, สำนักข่าวต่างประเทศรายงานวันที่ 2 ส.ค.ว่า เจอร์รี โคลันเจโล ประธานบริหารสมาคมบาสเกตบอลสหรัฐอเมริกา หวังว่า เลบรอน เจมส์ ฟอร์เวิร์ดจอมเทคนิคของทีม คลีฟแลนด์ คาวาเลียส์ จะตัดสินใจหวนคืนกลับสู่ทีมชาติสหรัฐฯ อีกครั้ง เพื่อเป็นกำลังสำคัญในการป้องกันเหรียญทองในกีฬาโอลิมปิก 2016 ที่ประเทศบราซิล,หลังจากสามารถพาทีมต้นสังกัดกรุยทางเข้าสู่รองชิงชนะเลิศเอ็นบีเอ ฤดูกาลล่าสุด ยอดนักห่วงวัย 30 ปี ยังคงไม่แสดงท่าทีในการตกปากรับคำใดๆ ออกมาว่าจะหันหลังให้กับทีมชาติบ้านเกิดหรือไม่,โดยล่าสุด ประธานสมาคมบาสเกตบอลสหรัฐฯ ได้ออกมาเผยกับ ซีเรียสเอ็กซ์เอ็ม ว่า ยังหวังอยู่ลึกๆ ว่าเจ้าของรางวัลผู้เล่นทรงคุณค่าเอ็นบีเอ 4 สมัย จะยินดีร่วมทัพ ดรีมทีม ลงไล่ล่าแชมป์โอลิมปิกเป็นสมัยที่ 3 มาครองให้ได้อีกครั้ง,ผมคิดว่าเลอบรอน เจมส์ ยังคงต้องการเป็นส่วนหนึ่งของทีมในการแข่งขันที่บราซิล ในช่วงกลางปี 2016 ที่จะถึงนี้ นายใหญ่แห่งสมาคมยัดห่วงสหรัฐฯ กล่าว,ทั้งนี้ ทีมชาติสหรัฐฯ สามารถผ่านเล่นไปเล่นในรอบสุดท้ายได้เป็นที่เรียบร้อยแล้วในฐานะแชมป์โลก ปี 2014 และ เลอบรอน เจมส์ เคยคว้าเหรียญทองมาครองได้ในการแข่งขันโอลิมปิก 2 สมัย ก่อนหน้านี้ที่ปักกิ่ง 2008 และ ลอนดอน ปี 2012.
ประธานสมาคมบาสฯ แดนลุงแซมเชื่อมั่นว่า เลอบรอน เจมส์ จะยังคงมีไฟและตอบตกลงในการนำทีมชาติสหรัฐฯ ลงป้องกันแชมป์บาสเกตบอลชายในการแข่งขันกีฬาโอลิมปิก 2016 ในช่วงกลางปีหน้า
เลอบรอน เจมส์,เจอร์รี โคลันเจโล,สมาคมบาสเกตบอลสหรัฐอเมริกา,ทีมชาติสหรัฐอเมริกา,โอลิมปิก 2016,ริโอ 2016,ประเทศบราซิล,บาสเกตบอลชาย,คลีฟแลนด์ คาวาเลียส์,ดรีมทีม,ข่าว,ข่าวกีฬา,ไทยรัฐออนไลน์